钦定古今图书集成/明伦汇编/闺媛典/第336卷 > 叶绍袁妻沈宜修
## 钦定古今图书集成/明伦汇编/闺媛典/第336卷 > 叶绍袁妻沈宜修

按《列朝诗集》：“沈宜修，字宛君，吴江人，山东副使沈珫
之女，工部郎中叶绍袁仲韶之妻也。仲韶少而韶令，
有卫洗马、潘散骑之目。宛君十六于归，璚枝玉树，交
相映带，吴中人艳称之。生三女，长曰纨纨，次曰蕙绸，
幼曰小鸾，兰心蕙质，皆天人也。仲韶偃蹇仕宦，跌宕
文史。宛君与三女相与题花赋艸，镂月裁云：中庭之’”
咏，不逊谢家；娇女之篇，有逾《左氏》。于是诸姑伯姊，后
先娣姒，靡不屏刀尺而事篇章，弃组纴而工子墨。松
陵之上，汾湖之滨，闺房之秀代兴，彤管之诒交作矣。
小鸾年十七，字昆山张氏，将行而卒。未几纨、纨以哭
妹来归，亦死。叶氏宛君，神伤心死，幽忧憔悴，又三载
而卒。仲韶于是集宛君之诗曰“‘《〈鹂吹〉，纨》”，纨之诗曰“愁
言小”，鸾之诗曰《返生香》，及哀挽伤悼之什，都为一集。
而《蕙绸》《鸳鸯梦》杂剧，伤姊妹而作者亦附见焉。总曰
《午梦堂十集》，盛行于时。